CELEX: C2004/179/35
Language: et
Date: 2004-07-10 00:00:00
Title: Kohtuasi T-182/04: Hagi, mille esitas 17. mail 2004 Daniel Van der Spree Euroopa Ühenduste Komisjoni vastu

10.7.2004   
            
            
               ET
            
            
               Euroopa Liidu Teataja
            
            
               C 179/18
            
         
      HAGI, mille esitas 17. mail 2004 Daniel Van der Spree Euroopa Ühenduste Komisjoni vastu
   (Kohtuasi T-182/04)
   (2004/C 179/35)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 17. mail 2004 hagi, mille on esitanud Euroopa Ühenduste Komisjon vastu Daniel Van der Spree, elukohaga Overijse's (Belgia), keda esindavad advokaat Sébastien Orlandi, advokaat Albert Coolen, advokaat Jean-Noël Louis ja advokaat Etienne Marchal, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               —
            
            
               tühistada otsus, millega lõplikult kinnitati hageja 1. juuli 2001 kuni 31 detsembri 2002 karjääriarengu akt.
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Oma hagi toetuseks viitab hageja esiteks personalieeskirjade artiklite 26 ja 43 ning 2001-2002. aastate vahepealsele hindamisaktile kohalduvate erimeetmete rikkumisele. Hageja viitab ka põhjendamiskohustuse rikkumisele, märkuste ja hinnete vahelisele seosetusele ning ilmsele hindamisveale. Peale selle viitab hageja ka kaitseõiguste rikkumisele, kuna otsus põhines siseauditi aruandel, mida hageja ei olnud kunagi näinud, ja väidetavatel hinnangukriteeriumidel, mida hageja sõnul ei olnud talle edastatud.